CELEX: 32011R0875
Language: lt
Date: 2011-08-31 00:00:00
Title: 2011 m. rugpjūčio 31 d. Komisijos įgyvendinimo reglamentas (ES) Nr. 875/2011 dėl tam tikrų prekių klasifikavimo Kombinuotojoje nomenklatūroje

2.9.2011   
            
            
               LT
            
            
               Europos Sąjungos oficialusis leidinys
            
            
               L 227/9
            
         KOMISIJOS ĮGYVENDINIMO REGLAMENTAS (ES) Nr. 875/2011
   2011 m. rugpjūčio 31 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant 2 skiltyje nurodytą KN kodą, remiantis lentelės 3 skiltyje išdėstytais motyvais;
            
         
               (4)
            
            
               reikėtų numatyti, kad valstybių narių muitinių pateikta privalomąja tarifine informacija dėl prekių klasifikavimo Kombinuotojoje nomenklatūroje, neatitinkančia šio reglamento nuostatų, jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. rugpjūčio 31 d.
      
         
            Komisijos vardu, Pirmininko vardu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  KN kodas
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Povandeniniam fotografavimui skirtas skaitmeninių fotoaparatų dėklas, daugiausia pagamintas iš plastiko, kaip apibrėžta 39 skirsnio 1 pastaboje.
                  Gaminys sudarytas iš dviejų permatomų korpuso pusių, kuriose sumontuoti ranka reguliuojami metaliniai mygtukai, valdymo svirtelės, ir užsifiksuojančių plastikinių rėmelių. Be to, prie jo galima pritvirtinti skydelį, skirtą ekranui pridengti nuo ryškios šviesos, stovą ir papildomą rankenėlę.
                  Vandeniui nepralaidaus dėklo priekyje yra įduba objektyvui; ją sudaro stiklinis langelis ir metalinis žiedas su vidiniu sriegiu papildomam objektyvui prisukti. Korpuso užpakalinėje dalyje yra vieta su paminkštinimu, skirta fotoaparato vaizdo ieškikliui.
                  Gaminys skirtas sukomplektuotam skaitmeniniam fotoaparatui įdėti, juo naudojantis galima fotografuoti drėgnoje arba dulkėtoje aplinkoje.
                  (Žr. 1 ir 2 nuotraukas) (1)
                  
               
               
                  3926 90 97
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis, 39 skirsnio 1 pastaba ir KN kodus 3926, 3926 90 ir 3926 90 97 atitinkančiais prekių aprašymais.
                  Gaminys neklasifikuotinas kaip fotoaparatų futliaras ir nepriskirtinas 4202 pozicijai. Fotoaparatų futliarai yra priskirti 4202 pozicijai. Tačiau povandeniniam fotografavimui skirtas dėklas nėra tik talpykla skaitmeniniams fotoaparatams įdėti, bet tai gaminys, turintis savo funkcijas. Dėl jame esančių mygtukų ir valdymo svirtelių gaminys nelaikytinas talpykla.
                  Gaminys nepriskirtinas 8529 pozicijai: nors jis ir yra fotoaparato reikmuo, tačiau skaitmeninio fotoaparato dalimi nelaikytinas, nes nėra būtinas, kad skaitmeninis fotoaparatas veiktų.
                  Pagal 90 skirsnio 2 pastabos b punktą gaminys taip pat nepriskirtinas 9006 arba 9007 pozicijai, nes toms pozicijoms priskiriami įprastiniai fotoaparatai ir kino kameros, bet ne skaitmeniniai fotoaparatai.
                  Gaminys sudarytas iš skirtingų medžiagų, todėl, taikant KN 3 bendrosios aiškinimo taisyklės b punktą, klasifikuotinas pagal sudedamąją medžiagą, kuri nulemia jo esminį požymį.
                  Gaminio esminį požymį nulemia plastikas, todėl jis klasifikuotinas kaip kitas 3926 pozicijos gaminys iš plastikų, kurio KN kodas 3926 90 97.
               
            
         
      
                  
                     
               
               
                  
                     
               
            
                  1 nuotrauka.
               
               
                  2 nuotrauka.
               
            
         (1)  Nuotraukos skirtos tik informacijai.